Document ID: 32013D0403

DECIZIA DE PUNERE ÎN APLICARE A COMISIEI
din 25 iulie 2013
de aprobare a anumitor programe modificate de eradicare, combatere și monitorizare a bolilor animalelor și a zoonozelor pentru anul 2013 și de modificare a Deciziei de punere în aplicare 2012/761/UE în ceea ce privește contribuția financiară a Uniunii la anumite programe aprobate prin decizia respectivă
[notificat cu numărul C(2013) 4663]
(2013/403/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Decizia 2009/470/CE a Consiliului din 25 mai 2009 privind anumite cheltuieli în domeniul veterinar (1), în special articolul 27 alineatele (5) și (6),
întrucât:
(1)
Decizia 2009/470/CE stabilește procedurile care reglementează contribuția financiară a Uniunii la măsurile de eradicare, combatere și monitorizare a bolilor animalelor și a zoonozelor.
(2)
Decizia 2008/341/CE a Comisiei din 25 aprilie 2008 de stabilire a criteriilor comunitare pentru programele naționale de eradicare, combatere și monitorizare a unor boli animale și a zoonozelor (2) prevede că, pentru a fi aprobate conform măsurii financiare a Uniunii stabilite la articolul 27 alineatul (1) din Decizia 2009/470/CE, programele transmise Comisiei de statele membre de eradicare, combatere și monitorizare a bolilor animalelor și zoonozelor enumerate în anexa la decizia respectivă trebuie să îndeplinească cel puțin criteriile stabilite în anexa la Decizia 2008/341/CE.
(3)
Decizia de punere în aplicare 2012/761/UE a Comisiei din 30 noiembrie 2012 de aprobare a programelor anuale și multianuale și a contribuțiilor financiare din partea Uniunii pentru eradicarea, combaterea și monitorizarea anumitor boli ale animalelor și a anumitor zoonoze, prezentate de statele membre pentru 2013 (3) aprobă anumite programe naționale și stabilește nivelul și valoarea maximă a contribuției financiare din partea Uniunii pentru fiecare program prezentat de statele membre.
(4)
Decizia 2009/719/CE a Comisiei din 28 septembrie 2009 de autorizare a unor state membre să își revizuiască programele anuale de monitorizare a ESB (4), astfel cum a fost modificată recent prin Decizia de punere în aplicare 2013/76/UE (5), prevede că anumite state membre pot întrerupe testarea bovinelor sănătoase sacrificate. Acest lucru va avea un impact semnificativ asupra numărului de teste care trebuie realizate în cadrul programelor lor de monitorizare a encefalopatiilor spongiforme transmisibile (EST) și de eradicare a encefalopatiei spongiforme bovine (ESB) și a scrapiei, astfel cum au fost aprobate pentru anul 2013, și va reduce în mod semnificativ necesarul de fonduri aferent.
(5)
Belgia, Republica Cehă, Danemarca, Germania, Estonia, Irlanda, Spania, Franța, Cipru, Letonia, Luxemburg, Ungaria, Austria, Slovenia, Slovacia, Finlanda, Suedia și Regatul Unit au prezentat spre aprobare Comisiei programe modificate pentru encefalopatiile spongiforme transmisibile (EST), pentru encefalopatia spongiformă bovină (ESB) și pentru scrapie care reflectă modificarea menționată privind Decizia 2009/719/CE.
(6)
În plus, Ungaria a prezentat un program modificat de eradicare și monitorizare a bolii limbii albastre prin care își modifică activitățile în ceea ce privește punerea în aplicare a supravegherii entomologice.
(7)
În urma depistării serotipului 1 al virusului bolii limbii albastre în anumite zone de pe teritoriul său, Spania a prezentat un program modificat de eradicare și monitorizare a bolii limbii albastre pentru a include vaccinarea obligatorie în zonele respective, în scopul de a combate boala menționată și a preveni răspândirea ei.
(8)
Grecia a prezentat un program modificat de eradicare a rabiei în scopul definirii zonelor în care se va aplica vaccinarea orală, ca urmare a descoperirii unor cazuri de rabie pe teritoriul său.
(9)
În urma recentei încheieri a negocierilor bilaterale cu Belarus privind cooperarea în domeniul rabiei, Polonia a prezentat un program modificat de eradicare, combatere și monitorizare a rabiei, în vederea includerii unor acțiuni de vaccinare orală în anumite zone de graniță situate pe teritoriul țării terțe respective, pentru a proteja Uniunea împotriva reintroducerii rabiei prin intermediul animalelor sălbatice infectate care traversează granițele comune.
(10)
Comisia a evaluat programele modificate respective din punct de vedere veterinar și financiar. S-a constatat că programele respective sunt conforme cu legislația relevantă a Uniunii în domeniul veterinar și, în special, cu criteriile prevăzute în Decizia 2008/341/CE. Prin urmare, programele modificate ar trebui aprobate.
(11)
Aprobarea, prin prezenta decizie, a programelor modificate are un impact asupra sumelor necesare pentru derularea programelor de eradicare, combatere și monitorizare aprobate prin Decizia de punere în aplicare 2012/761/UE. Prin urmare, valoarea maximă a contribuției financiare din partea Uniunii pentru unele dintre programele respective ar trebui modificată în consecință.
(12)
Prin urmare, Decizia de punere în aplicare 2012/761/UE ar trebui modificată în consecință.
(13)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Programele modificate de monitorizare a encefalopatiilor spongiforme transmisibile (EST) și de eradicare a encefalopatiei spongiforme bovine (ESB) și a scrapiei prezentate de următoarele state membre la următoarele date se aprobă pentru perioada cuprinsă între 1 ianuarie 2013 și 31 decembrie 2013:
(a)
Belgia, la 5 aprilie 2013;
(b)
Republica Cehă, la 5 aprilie 2013;
(c)
Danemarca, la 24 aprilie 2013;
(d)
Germania, la 20 martie 2013;
(e)
Estonia, la 26 martie 2013;
(f)
Irlanda, la 22 martie 2013;
(g)
Spania, la 27 martie 2013;
(h)
Franța, la 29 martie 2013;
(i)
Cipru, la 29 martie 2013;
(j)
Letonia, la 28 martie 2013;
(k)
Luxemburg, la 3 aprilie 2013;
(l)
Ungaria, la 27 martie 2013;
(m)
Austria, la 27 martie 2013;
(n)
Slovenia, la 20 martie 2013;
(o)
Slovacia, la 26 martie 2013;
(p)
Finlanda, la 28 martie 2013;
(q)
Suedia, la 22 martie 2013;
(r)
Regatul Unit, la 7 iunie 2013.
Articolul 2
Programele modificate de eradicare și monitorizare a bolii limbii albastre în zone endemice și cu risc ridicat prezentate de următoarele state membre la următoarele date se aprobă pentru perioada cuprinsă între 1 ianuarie 2013 și 31 decembrie 2013:
(a)
Spania, la 26 martie 2013;
(b)
Ungaria, la 24 ianuarie 2013.
Articolul 3
Programele modificate de eradicare a rabiei prezentate de următoarele state membre la următoarele date se aprobă pentru perioada cuprinsă între 1 ianuarie 2013 și 31 decembrie 2013:
(a)
Polonia, la 28 martie 2013;
(b)
Grecia, la 28 iunie 2013.
Articolul 4
Decizia de punere în aplicare 2012/761/UE se modifică după cum urmează:
1.
la articolul 4 alineatul (2) litera (b), punctul (vii) se înlocuiește cu următorul text:
„(vii)
500 000 EUR pentru Spania;”;
2.
la articolul 10 alineatul (2), litera (c) se înlocuiește cu următorul text:
„(c)
nu depășește următoarele sume:
(i)
290 000 EUR pentru Belgia;
(ii)
270 000 EUR pentru Bulgaria;
(iii)
500 000 EUR pentru Republica Cehă;
(iv)
300 000 EUR pentru Danemarca;
(v)
4 700 000 EUR pentru Germania;
(vi)
60 000 EUR pentru Estonia;
(vii)
1 210 000 EUR pentru Irlanda;
(viii)
1 700 000 EUR pentru Grecia;
(ix)
3 290 000 EUR pentru Spania;
(x)
12 600 000 EUR pentru Franța;
(xi)
4 800 000 EUR pentru Italia;
(xii)
230 000 EUR pentru Croația;
(xiii)
1 900 000 EUR pentru Cipru;
(xiv)
80 000 EUR pentru Letonia;
(xv)
420 000 EUR pentru Lituania;
(xvi)
50 000 EUR pentru Luxemburg;
(xvii)
790 000 EUR pentru Ungaria;
(xviii)
25 000 EUR pentru Malta;
(xix)
2 200 000 EUR pentru Țările de Jos;
(xx)
500 000 EUR pentru Austria;
(xxi)
2 600 000 EUR pentru Polonia;
(xxii)
1 100 000 EUR pentru Portugalia;
(xxiii)
1 200 000 EUR pentru România;
(xxiv)
160 000 EUR pentru Slovenia;
(xxv)
250 000 EUR pentru Slovacia;
(xxvi)
160 000 EUR pentru Finlanda;
(xxvii)
210 000 EUR pentru Suedia;
(xxviii)
2 520 000 EUR pentru Regatul Unit.”;
3.
articolul 11 se modifică după cum urmează:
(a)
la alineatul (2) litera (d), punctul (ii) se înlocuiește cu următorul text:
„(ii)
1 500 000 EUR pentru Grecia;”;
(b)
la alineatul (2) litera (d), punctul (vii) se înlocuiește cu următorul text:
„(vii)
6 850 000 EUR pentru Polonia;”;
(c)
la alineatul (4), litera (c) se înlocuiește cu următorul text:
„(c)
nu depășește:
(i)
1 260 000 EUR pentru partea din programul Lituaniei pusă în aplicare în Belarus;
(ii)
1 255 000 EUR pentru partea din programul Poloniei pusă în aplicare în Ucraina;
(iii)
295 000 EUR pentru partea din programul Poloniei pusă în aplicare în Belarus.”
Articolul 5
Prezenta decizie se adresează statelor membre.
Adoptată la Bruxelles, 25 iulie 2013.

Labels: 19
5
0
6
15